Talsverðar framkvæmdir hafa á undanförnum misserum staðið yfir í Nesi í Reykholtsdal . Þar er Bjarni Guðráðsson bóndi að vinna að gerð golfvallar ásamt starfsmanni sínum Birni Jónssyni frá Deildartungu . Þeir eru vel á veg komnir og eru um þessar mundir að tyrfa teigana á vellinum sem verður níu holur að stærð . Aðspurður um hvernig honum hafi dottið í hug að byggja golfvöll , segir Bjarni að það hafi að hans mati vantað golfvöll í Reykholtsdal og einnig yrði hann að hafa eitthvert „ ellidundur . ” Bjarni segir sinn persónulega golfáhuga ekki hafa valdið því að hann byggði völlinn en hann hafi slegið eina kúlu um æfina . Með tilkomu þessa golfvallar má segja að í Borgarfirði sé kominn fyrirtaks golfhringur . Á næsta ári verður t.d. hægt að hefja leik í Borgarnesi , fara þaðan á Bifröst , leika svo í Húsafelli , þá í Nesi og loks á Indriðastöðum . Hvar gerist það betra – eða í jafn fallegu umhverfi ? Nánar er rætt við Bjarna í Nesi í Skessuhorni sem kom út í dag .